รายชื่อภาพยนตร์ที่ทำเงินสูงสุดในประเทศไทย

รายชื่อภาพยนตร์ที่ทำเงินสูงสุดในประเทศไทย เป็นรายได้ภาพยนตร์จากบ็อกซ์ออฟฟิสประเทศไทย เรียงลำดับตามรายได้แบบไม่คิดเงินเฟ้อ เฉพาะโรงภาพยนตร์ในเขตกรุงเทพมหานคร, ปริมณฑล (ได้แก่ นนทบุรี ปทุมธานี สมุทรปราการ) และอำเภอเมืองเชียงใหม่ เท่านั้น
เนื่องจากการจัดจำหน่ายภาพยนตร์ในเขตพื้นที่ต่างจังหวัด อยู่ภายใต้การดูแลของตัวแทนผู้จัดจำหน่ายภาพยนตร์แต่ละภูมิภาค หรือเรียกกันว่า "สายหนัง" ซึ่งทำหน้าที่นำภาพยนตร์จากผู้สร้าง (หรือผู้แทนจำหน่าย หรือผู้นำเข้าภาพยนตร์ต่างประเทศ) ไปจัดจำหน่ายต่อเองในพื้นที่ของตน แบ่งออกเป็นสายเหนือและแปดจังหวัดภาคกลาง (ไม่รวมอำเภอเมืองเชียงใหม่), สายตะวันออกเฉียงเหนือ, สายใต้ และสายตะวันออก โดยการซื้อขายอาจเป็นไปในลักษณะขายสิทธิ์ขาดหรือแบ่งสัดส่วนรายได้ตามข้อตกลงทางธุรกิจที่ไม่แน่นอน จึงอาจกล่าวได้ว่า สายหนังทำหน้าที่เสมือนเป็นพ่อค้าคนกลาง แต่ไม่ว่าจะเป็นโรงภาพยนตร์ในเครือใดทั้ง เอสเอฟ ซีเนม่า, เมเจอร์ ซีนีเพล็กซ์ หรือโรงภาพยนตร์ในต่างจังหวัดซึ่งมีเจ้าของเป็นนักธุรกิจท้องถิ่น ก็ต้องรับซื้อภาพยนตร์จากสายหนังประจำภูมิภาคของตนเพียงเจ้าเดียว
ขณะที่โรงภาพยนตร์ในเขตกรุงเทพมหานคร ปริมณฑล และเชียงใหม่ ผู้สร้าง (หรือผู้แทนจำหน่าย หรือผู้นำเข้าภาพยนตร์ต่างประเทศ) จะทำหน้าที่เป็นผู้จัดจำหน่ายเอง เริ่มจากผู้สร้างทำการติดต่อกับโรงภาพยนตร์เองโดยตรง และตกลงแบ่งรายได้กันในสัดส่วนที่แน่นอน (คำนวณจากตั๋วชมภาพยนตร์ที่ขายได้) ซึ่งส่งผลให้ผู้สร้างได้รายได้เต็มเม็ดเต็มหน่วยมากกว่า ขณะเดียวกันผู้สร้างยังต้องว่าจ้างผู้ควบคุมหรือเช็กเกอร์ ให้ไปตรวจสอบที่โรงภาพยนตร์ด้วยว่าขายตั๋วได้ตามจำนวนเงินที่แจ้งมาหรือไม่ 
รายได้ในเขตกรุงเทพมหานคร ปริมณฑล และเชียงใหม่ จึงถือเป็นรายรับที่สามารถตรวจสอบได้ชัดเจนและเข้าถึงบริษัทผู้สร้างโดยตรงหลังหักส่วนแบ่งกับโรงภาพยนตร์แล้ว สำหรับข้อมูลรายได้รวมทั่วประเทศ เป็นตัวเลขตามที่แต่ละฝ่ายยอมเปิดเผยและมักไม่นำมาใช้จัดอันดับเนื่องจากข้อจำกัดของการเข้าถึงข้อมูลในอดีต ปัจจุบันพบว่าผู้จัดจำหน่ายภาพยนตร์บางราย สามารถติดต่อเพื่อขอจัดจำหน่ายภาพยนตร์เองโดยตรงกับโรงภาพยนตร์ตามต่างจังหวัด โดยไม่จำเป็นต้องผ่านสายหนัง แต่เป็นเพียงบางกรณีและบางพื้นที่เท่านั้น
ภาพยนตร์ที่ทำเงินสูงสุดในประเทศไทย.
ในบรรดาภาพยนตร์ที่ทำเงินสูงสุดในประเทศไทยสี่สิบอันดับแรก (เฉพาะในเขตกรุงเทพมหานคร ปริมณฑล และเชียงใหม่) ประกอบด้วยภาพยนตร์ไทย จำนวนสิบเอ็ดเรื่อง เป็นภาพยนตร์อิงประวัติศาสตร์ไทยของหม่อมเจ้าชาตรีเฉลิม ยุคล มากถึงห้าเรื่อง และมีภาพยนตร์ภาคเดียวเพียงสี่เรื่องเท่านั้นทำเงินติดอันดับ ได้แก่ "พี่มาก..พระโขนง", "ไอฟาย..แต๊งกิ้ว..เลิฟยู้", "2012 วันสิ้นโลก" และ "ไททานิค" ที่เหลือทั้งหมดล้วนเป็นภาพยนตร์แฟรนไชส์
หากนับตั้งแต่ช่วงคริสต์ศตวรรษที่ 21 เป็นต้นมา ภาพยนตร์แฟรนไชส์กลายเป็นภาพยนตร์ทำเงินได้ดีที่สุดโดยเฉพาะภาพยนตร์แนวซูเปอร์ฮีโร มีภาพยนตร์สิบสองเรื่อง จากมาร์เวลสตูดิโอส์ ติดอันดับภาพยนตร์ที่ทำเงินสูงสุดในประเทศไทย ภาพยนตร์ที่ดัดแปลงมาจากหนังสือการ์ตูน "อเวนเจอร์ส" ทั้งหมดสี่เรื่องนั้นติดอันดับอยู่ในภาพยนตร์ทำเงินสูงสุดยี่สิบอันดับแรก ขณะที่ภาพยนตร์ดัดแปลงจากหนังสือการ์ตูนของมาร์เวลคอมิกส์เรื่องอื่น ๆ เช่น "สไปเดอร์-แมน" ก็ประสบความสำเร็จเช่นกัน 
ภาพยนตร์ "อวตาร" ของผู้กำกับอย่างเจมส์ คาเมรอน ซึ่งถูกยกให้เป็นภาพยนตร์ทำเงินรวมทั่วโลกสูงสุดตลอดกาล ติดอันดับที่ 11 ภาพยนตร์ทำเงินสูงสุดในประเทศไทย (สูงสุดเป็นอันดับสอง ณ ขณะนั้น) ขณะที่ภาพยนตร์ชุด "ทรานส์ฟอร์เมอร์ส" จากค่าย พาราเมาต์พิกเจอส์ และ "เร็ว...แรงทะลุนรก" จากค่าย ยูนิเวอร์แซลพิกเจอส์ ทำเงินติดอันดับชุดละสามเรื่อง นอกจากนี้ยังมีภาพยนตร์จากชุด "แฮร์รี่ พอตเตอร์", "จูราสสิค เวิลด์", "ธี่หยด", จักรวาลขยายดีซี, จักรวาลไทบ้าน, "แวมไพร์ ทไวไลท์" และ "เดอะลอร์ดออฟเดอะริงส์" บางเรื่องติดอันดับเข้ามาด้วย
ภาพยนตร์ "" จากค่าย มาร์เวลสตูดิโอส์ สร้างสถิติเป็นภาพยนตร์ที่ทำเงินสูงสุดในประเทศไทย เมื่อปี พ.ศ. 2562 หลังทำเงินในเขตกรุงเทพมหานคร ปริมณฑล และเชียงใหม่ 617.55 ล้านบาท แซงหน้าภาพยนตร์ "พี่มาก..พระโขนง" จากค่าย จีทีเอช โดยใช้เวลาเพียงสิบหกวัน และคาดว่าทำเงินประมาณการรวมทั่วประเทศสูงถึง 1,091 ล้านบาท
ในตารางนี้จะแสดงภาพยนตร์เรียงลำดับตามจำนวนเงิน และอันดับสูงสุดที่เคยทำได้จากการฉายโรงภาพยนตร์ เฉพาะในเขตกรุงเทพมหานคร ปริมณฑล และเชียงใหม่ เท่านั้น รายได้จากการนำภาพยนตร์กลับมาฉายซ้ำภายหลังจะไม่ถูกนำมาคิดรวมกับรายได้เดิมที่เคยทำไว้ (ยกเว้นภาพยนตร์เรื่อง "สุริโยไท")R ตารางนี้ไม่ได้แสดงข้อมูลรายได้รวมทั่วประเทศ เนื่องจากตัวเลขดังกล่าวเป็นเพียงตัวเลขประมาณการ และมีข้อจำกัดของการเข้าถึงข้อมูลในอดีต อย่างไรก็ตาม ตัวเลขรายได้ของภาพยนตร์บางเรื่อง มีอ้างอิงจากหลายแหล่ง (บริษัทผู้ผลิต, นิตยสารภาพยนตร์, บ็อกซ์ออฟฟิศโมโจ และบทความอิสระ) ซึ่งอาจเป็นข้อมูลที่ไม่ตรงกันหรือขัดแย้งกันได้
<templatestyles src="Legend/styles.css" />  "พื้นหลังสีเขียวแสดงภาพยนตร์ที่ยังเข้าฉายอยู่ในโรงภาพยนตร์ ณ วันที่ "
<templatestyles src="Refbegin/styles.css" />
<templatestyles src="การอ้างอิง/styles.css"/>UIPภาพยนตร์ซึ่งถือสิทธิ์จัดจำหน่ายนอกสหรัฐอเมริกา โดยยูนิเวอร์แซลพิกเจอส์, พาราเมาต์พิกเจอส์, โฟกัส ฟีเจอร์ส และดรีมเวิกส์แอนิเมชัน จะถูกจัดจำหน่ายผ่านบริษัทยูไนเต็ด อินเตอร์เนชั่นแนล พิคเจอร์ส (ยูไอพี) 
<templatestyles src="การอ้างอิง/styles.css"/>Rรายได้ของภาพยนตร์เรื่อง "สุริโยไท" เป็นรายรับรวมจากการเข้าฉายภาพยนตร์ฉบับปกติครั้งแรก (ความยาว 3 ชั่วโมง) เมื่อปี พ.ศ. 2544 และภาพยนตร์ฉบับสมบูรณ์ (ตัดต่อใหม่ ความยาว 5 ชั่วโมง) เมื่อปี พ.ศ. 2546 
ภาพยนตร์ไทยที่ทำเงินสูงสุดในประเทศไทย.
ในบรรดาภาพยนตร์ไทยที่ทำเงินสูงสุดสี่สิบอันดับแรก (เฉพาะในเขตกรุงเทพมหานคร ปริมณฑล และเชียงใหม่) ประกอบไปด้วย ภาพยนตร์ที่สร้างและจัดจำหน่ายโดย สหมงคลฟิล์ม มากที่สุดสิบเอ็ดเรื่อง เกินกว่าครึ่งมาจากผลงานภาพยนตร์ชุดอิงประวัติศาสตร์ของหม่อมเจ้าชาตรีเฉลิม ยุคล ขณะที่ภาพยนตร์จากค่ายจีทีเอช ทำเงินติดอันดับเข้ามาจำนวนสิบเรื่อง โดยเป็นผลงานการกำกับของบรรจง ปิสัญธนะกูลมากถึงสี่เรื่อง (ผลงานกำกับร่วมสองเรื่อง ได้แก่ "ชัตเตอร์ กดติดวิญญาณ" และ"ห้าแพร่ง") และถ้าหากนับรวม "แฟนเดย์..แฟนกันแค่วันเดียว" จากค่ายจีดีเอช ด้วย จะทำให้เขากลายเป็นผู้กำกับภาพยนตร์ทำเงินเกิน 100 ล้านบาท มากถึงห้าเรื่อง 
แนวโน้มการทำเงินสูงของภาพยนตร์ไทย ยังคงมาจากภาพยนตร์แนวตลก ภาพยนตร์อิงประวัติศาสตร์ และภาพยนตร์แนวสยองขวัญเป็นส่วนใหญ่ สังเกตได้จากสัดส่วนของภาพยนตร์ไทยที่ทำเงินเกิน 100 ล้านบาท เป็นภาพยนตร์แนวตลกและภาพยนตร์อิงประวัติศาสตร์เกินครึ่ง อีกแปดเรื่องเป็นภาพยนตร์แนวสยองขวัญ ก่อนหน้านี้ภาพยนตร์ "กาเหว่าที่บางเพลง" และ "2499 อันธพาลครองเมือง" เคยเป็นภาพยนตร์ไทยทำเงินสูงสุดในประเทศไทย แต่ภาพยนตร์ "นางนาก" นับได้ว่าเป็นภาพยนตร์ไทยเรื่องแรกที่ทำเงินเกิน 100 ล้านบาท อย่างไรก็ตาม ภาพยนตร์เกี่ยวกับวิถีชีวิตตามภูมิภาค และภาพยนตร์ภาคต่อจากละครโทรทัศน์ชื่อดัง เริ่มเข้ามามีบทบาทมากขึ้นกับอุตสาหกรรมภาพยนตร์ไทยในช่วงหลัง เช่น "บุพเพสันนิวาส ๒", "สัปเหร่อ", "นาคี ๒" และ "ตุ๊ดซี่ส์ แอนด์ เดอะเฟค" ที่ต่างทำเงินเกิน 100 ล้านบาททุกเรื่อง 
ภาพยนตร์เรื่อง "พี่มาก..พระโขนง" จากค่ายจีทีเอช กลายเป็นภาพยนตร์ไทยที่ทำเงินสูงสุดในประเทศไทย หลังทำเงินเฉพาะเขตกรุงเทพมหานคร ปริมณฑล และเชียงใหม่ 568.55 ล้านบาท แซงหน้าภาพยนตร์ "สุริโยไท" โดยใช้เวลาเพียงสิบห้าวัน และคาดว่าทำเงินประมาณการรวมทั่วประเทศไปกว่า 1 พันล้านบาท จากการเข้าฉายนานกว่าสิบสัปดาห์ รวมทั้งเคยสร้างสถิติเป็นภาพยนตร์ที่ทำเงินสูงสุดในประเทศไทย (นับรวมภาพยนตร์ต่างประเทศแล้ว) นานกว่าหกปี ก่อนจะถูกภาพยนตร์ "" ทำเงินแซงหน้าไปเมื่อปี พ.ศ. 2562
ในตารางนี้จะแสดงภาพยนตร์ไทยเรียงลำดับตามจำนวนเงิน และอันดับสูงสุดที่เคยทำได้จากการฉายโรงภาพยนตร์ เฉพาะเขตกรุงเทพมหานคร ปริมณฑล และเชียงใหม่ เท่านั้น รายได้จากการนำภาพยนตร์กลับมาฉายซ้ำใหม่ภายหลังจะไม่ถูกนำมาคิดรวมกับรายได้เดิมที่เคยทำเอาไว้ (ยกเว้นภาพยนตร์เรื่อง "สุริโยไท")R ตารางนี้ไม่ได้แสดงข้อมูลรายได้รวมทั่วประเทศ เนื่องจากตัวเลขดังกล่าวเป็นเพียงตัวเลขประมาณการ และมีข้อจำกัดของการเข้าถึงข้อมูลในอดีต อย่างไรก็ตาม ตัวเลขรายได้ของภาพยนตร์บางเรื่องนั้นมีอ้างอิงจากหลายแหล่ง (บริษัทผู้ผลิต, นิตยสารภาพยนตร์, บ็อกซ์ออฟฟิศโมโจ และบทความอิสระ) ซึ่งอาจเป็นข้อมูลที่ไม่ตรงกันหรือขัดแย้งกันได้
<templatestyles src="Legend/styles.css" />  "พื้นหลังสีเขียวแสดงภาพยนตร์ที่ยังเข้าฉายอยู่ในโรงภาพยนตร์ ณ วันที่ "
ภาพยนตร์แอนิเมชันที่ทำเงินสูงสุดในประเทศไทย.
ในบรรดาภาพยนตร์แอนิเมชันที่ทำเงินสูงสุดในประเทศไทยยี่สิบอันดับแรก (เฉพาะในเขตกรุงเทพมหานคร ปริมณฑล และเชียงใหม่) มีเพียงห้าเรื่องเท่านั้นที่สามารถทำเงินได้มากกว่า 100 ล้านบาท โดยเป็นภาพยนตร์จากวอลต์ดิสนีย์พิกเชอส์มากถึงแปดเรื่อง (แบ่งเป็นผลงานของสตูดิโอพิกซาร์ จำนวนสี่เรื่อง) ตามมาด้วยภาพยนตร์แอนิเมชันจากอิลลูมิเนชันเอ็นเตอร์เทนเมนต์ และดรีมเวิกส์แอนิเมชัน ค่ายละสามเรื่อง นอกจากนี้ยังมีภาพยนตร์แอนิเมชันญี่ปุ่น ทำเงินติดอันดับเข้ามาสามเรื่อง และภาพยนตร์แอนิเมชันไทยอีกสองเรื่อง โดยภาพยนตร์อนิเมะอย่าง "" สร้างสถิติเป็นทั้งภาพยนตร์แอนิเมชัน, ภาพยนตร์ญี่ปุ่น และภาพยนตร์เอเชียทำเงินสูงสุดตลอดกาลในประเทศไทย
<templatestyles src="Legend/styles.css" />  "พื้นหลังสีเขียวแสดงภาพยนตร์ที่ยังเข้าฉายอยู่ในโรงภาพยนตร์ ณ วันที่ "
<templatestyles src="Refbegin/styles.css" />
<templatestyles src="การอ้างอิง/styles.css"/>TLKวอลต์ดิสนีย์พิกเชอส์ ผู้สร้างภาพยนตร์ "เดอะไลอ้อนคิง" ถือว่าภาพยนตร์เรื่องนี้เป็นภาพยนตร์สัตว์แสดง ทั้ง ๆ ที่ภาพยนตร์ส่วนใหญ่ (นอกจากฉากเปิดเรื่อง) สร้างด้วยคอมพิวเตอร์แอนิเมชันเสมือนจริง ขณะที่สมาคมผู้สื่อข่าวต่างประเทศประจำฮอลลีวูด (ผู้จัดรางวัลลูกโลกทองคำ) ถือว่าเป็นแอนิเมชันตามเกณฑ์ที่กำหนด 
ภาพยนตร์ที่ทำเงินสูงสุดตามปีที่เข้าฉาย.
มีภาพยนตร์ไทยเก้าเรื่องที่ได้รับการบันทึกว่าเป็นภาพยนตร์ทำเงินสูงสุดของปี โดยเคยทำสถิติทำเงินสูงสุดสามปีติดต่อกัน (พ.ศ. 2542–2544) และหากนับตั้งแต่คริสต์ศตวรรษที่ 21 เป็นต้นมา ภาพยนตร์ "อีเรียมซิ่ง" กลายเป็นภาพยนตร์ทำเงินสูงสุดของปีเพียงเรื่องเดียวที่ทำเงินต่ำกว่า 100 ล้านบาท เนื่องจากการระบาดทั่วของโควิด-19
ทเวนตีท์เซนจูรีสตูดิโอส์ เป็นค่ายผู้ผลิตและจัดจำหน่ายภาพยนตร์ที่ทำเงินสูงสุดของปีในประเทศไทยมากถึงหกเรื่อง ครึ่งหนึ่งเป็นผลงานการกำกับของ เจมส์ คาเมรอน และเคยทำสถิติทำเงินสูงสุดสี่ปีติดต่อกัน (พ.ศ. 2537–2540) ต่อมาภาพยนตร์แนวแฟนตาซีชุด "แฮร์รี่ พอตเตอร์" และ "เดอะลอร์ดออฟเดอะริงส์" ได้รับความนิยม และทำเงินได้อย่างถล่มทลายในช่วงเปลี่ยนผ่านคริสต์ศตวรรษ ก่อนที่ภาพยนตร์ชุดแนวซูเปอร์ฮีโรจะกลายเป็นภาพยนตร์กระแสหลักของผู้ชมชาวไทย นับจนถึงปัจจุบัน มีภาพยนตร์ทำเงินสูงสุดของปีในประเทศไทยมากถึงห้าเรื่องที่มาจากค่ายมาร์เวลสตูดิโอส์
<templatestyles src="Legend/styles.css" />  "พื้นหลังสีเขียวแสดงภาพยนตร์ที่ยังเข้าฉายอยู่ในโรงภาพยนตร์ ณ วันที่ "
<templatestyles src="Refbegin/styles.css" />
<templatestyles src="การอ้างอิง/styles.css"/>YRการฉายของภาพยนตร์นั้น โดยเฉพาะภาพยนตร์ที่ฉายช่วงปลายปี ภาพยนตร์หลายเรื่องนั้นสามารถทำเงินได้มากกว่าหนึ่งปี (ข้ามปี) ดังนั้นจำนวนเงินที่ภาพยนตร์ทำได้นั้นไม่ได้จำกัดแค่ปีที่ฉายเท่านั้น เพียงแต่ปีที่ระบุในตารางข้างต้นนี้ ยึดจากวันที่ภาพยนตร์เรื่องนั้น ๆ เริ่มเข้าฉายในประเทศไทย รายได้จึงถูกนับรวมตลอดโปรแกรมการฉายของภาพยนตร์เรื่องนั้น ๆ ในประเทศไทย แต่ไม่ได้นับรวมรายได้จากการนำกลับมาฉายใหม่ 
เส้นเวลาของภาพยนตร์ที่ทำเงินสูงสุด.
มีภาพยนตร์เพียงแปดเรื่องเท่านั้นที่ได้รับการบันทึกว่าครองสถิติเป็นภาพยนตร์ที่ทำเงินสูงสุดในประเทศไทย ตั้งแต่ภาพยนตร์เรื่อง "จูราสสิค พาร์ค กำเนิดใหม่ไดโนเสาร์" ของผู้กำกับสตีเวน สปีลเบิร์ก เมื่อปี พ.ศ. 2536 ต่อมาภาพยนตร์เรื่อง "ไอดี 4 สงครามวันดับโลก" กลายเป็นภาพยนตร์เรื่องแรกที่ทำเงินในประเทศไทยเกิน 100 ล้านบาท ขณะที่ภาพยนตร์เรื่อง "ไททานิค" สามารถทำลายสถิติเพียงหกเดือนของ"เดอะ ลอสต์ เวิลด์ จูราสสิค พาร์ค" สำเร็จ หลังทำเงินรวมเฉพาะในเขตกรุงเทพมหานคร ปริมณฑล และเชียงใหม่ 213.65 ล้านบาท เมื่อช่วงต้นปี พ.ศ. 2541
ภายหลังมีภาพยนตร์ไทย ทั้งสองเรื่องอย่าง "สุริโยไท" และ"พี่มาก..พระโขนง" ถือครองสถิตินี้รวมกันนานกว่าสิบแปดปี ก่อนที่ภาพยนตร์ "" จะทำเงินแซงหน้าไปในที่สุด เมื่อปี พ.ศ. 2562 และถือครองสถิตินี้มายาวนานจนถึงปัจจุบันรวมหกปี
ภาพยนตร์ที่ทำเงินเปิดตัวสูงสุด.
ภาพยนตร์ที่ทำเงินเปิดตัววันแรกสูงสุด.
ภาพยนตร์จากมาร์เวลคอมิกส์ ทำเงินเปิดตัววันแรกในประเทศไทยติดสิบอันดับแรกมากถึงแปดเรื่อง โดยภาพยนตร์เรื่อง ' สร้างสถิติทำเงินเปิดตัววันแรกในเขตกรุงเทพมหานคร ปริมณฑล และเชียงใหม่สูงสุดตลอดกาลที่ 75.32 ล้านบาท ทั้งที่เข้าฉายวันแรกตรงกับวันธรรมดา และยังเป็นรายรับสูงสุดตลอดกาลในหนึ่งวันของภาพยนตร์ที่เข้าฉายในประเทศไทยอีกด้วย สำหรับภาพยนตร์เรื่อง "ไอฟาย..แต๊งกิ้ว..เลิฟยู้" เป็นภาพยนตร์ไทยทำเงินเปิดตัววันแรกสูงสุดตลอดกาลที่ 29.17 ล้านบาท และเข้าฉายตรงกับวันหยุดรัฐธรรมนูญ แต่ไม่ติดอยู่ในสิบอันดับแรก ขณะที่ภาพยนตร์อนิเมะอย่าง ' สร้างสถิติเป็นภาพยนตร์แอนิเมชันทำเงินเปิดตัววันแรกสูงสุดตลอดกาลที่ 33.35 ล้านบาท และเข้าฉายตรงกับวันหยุดวันแม่แห่งชาติ แต่ไม่อยู่ในสิบอันดับแรกเช่นกัน
<templatestyles src="Legend/styles.css" />  "พื้นหลังสีเหลืองแสดงภาพยนตร์ที่เข้าฉายวันแรกตรงกับวันหยุดราชการ หรือวันหยุดตามประเพณี"
<templatestyles src="Refbegin/styles.css" />
<templatestyles src="การอ้างอิง/styles.css"/>ODรายได้เฉพาะวันแรกของการเข้าฉายปกติ ไม่นับรวมรายได้จากการเปิดรอบพิเศษก่อนฉายจริง (Sneak Preview) 
ภาพยนตร์ที่ทำเงินเปิดตัวสุดสัปดาห์แรกสูงสุด.
มีภาพยนตร์เพียงสิบแปดเรื่องเท่านั้นที่ทำเงินเปิดตัวสุดสัปดาห์แรกในเขตกรุงเทพมหานคร ปริมณฑล และเชียงใหม่เกิน 100 ล้านบาท ภาพยนตร์เรื่อง "ทรานส์ฟอร์เมอร์ส 3" นับว่าเป็นภาพยนตร์เรื่องแรกที่ทำเงินเปิดตัวสุดสัปดาห์แรกเกิน 100 ล้านบาทขึ้นมาได้ ขณะที่ภาพยนตร์แฟรนไชส์ "อเวนเจอร์ส" ทำเงินเปิดตัวสุดสัปดาห์แรกติดสิบอันดับแรกมากถึงสามเรื่อง โดยภาพยนตร์ "" สร้างสถิติทำเงินเปิดตัวสุดสัปดาห์แรกในเขตกรุงเทพมหานคร ปริมณฑล และเชียงใหม่สูงสุดตลอดกาลที่ 251.89 ล้านบาท และมีภาพยนตร์ไทยเพียงสองเรื่องเท่านั้นที่ทำเงินเปิดตัวสุดสัปดาห์แรกเกิน 100 ล้านบาท นั่นคือภาพยนตร์เรื่อง "พี่มาก..พระโขนง" ซึ่งเป็นเจ้าของตำแหน่งภาพยนตร์ไทยทำเงินเปิดตัวสุดสัปดาห์แรกสูงสุดตลอดกาลที่ 105.98 ล้านบาท และภาพยนตร์เรื่อง "ธี่หยด 2" ที่ทำเงินเปิดตัวสุดสัปดาห์แรกไป 104.97 ล้านบาท แต่ไม่ติดอยู่ในสิบอันดับแรกทั้งสองเรื่อง
<templatestyles src="Refbegin/styles.css" />
<templatestyles src="การอ้างอิง/styles.css"/>OWรายได้เฉพาะช่วงวันพฤหัสบดี จนถึงวันอาทิตย์แรกของการเข้าฉายเท่านั้น ไม่นับรวมรายได้จากการเปิดรอบพิเศษก่อนฉายจริง (Sneak Preview) หรือการเข้าฉายปกติก่อนวันพฤหัสบดี 
แฟรนไชส์และภาพยนตร์ชุดที่ทำเงินสูงสุดในประเทศไทย.
ตั้งแต่ช่วงเปลี่ยนคริสต์ศตวรรษเป็นต้นมา จำนวนของภาพยนตร์ชุดก็เพิ่มขึ้น โดยมีมากกว่าห้าสิบภาพยนตร์ชุด นอกจากอัตราเงินเฟ้อและการขยายของตลาดที่เปิดกว้างมากขึ้นแล้วนั้น ยังรวมถึงการที่ฮอลลีวู้ดได้สร้างรูปแบบของภาพยนตร์ชุดใหม่ เช่น การสร้างภาพยนตร์ที่มาจากนวนิยายชื่อดังหรือการสร้างตัวละครให้เป็นที่จดจำ ซึ่งวิธีการนี้มีแนวคิดที่ว่า ภาพยนตร์ที่สร้างจากสิ่งผู้ชมมีความคุ้นเคยอยู่แล้ว ทำให้สามารถขายให้กับผู้ชมเหล่านั้นได้ เรียกว่าเป็นการ "พรี–โซลด์" ในอุตสาหกรรมภาพยนตร์
รูปแบบแฟรนไชส์ในปัจจุบันมีแนวคิดของการข้ามฝั่งหรือการครอสโอเวอร์ หมายถึง "เป็นการนำสิ่งต่างๆ ในเรื่องแต่ง เช่นตัวละคร สถานที่ หรือจักรวาลของเรื่องแต่งสองเรื่องเป็นอย่างน้อยที่แตกต่างกันมารวมอยู่ในบริบทของเรื่องแต่งเรี่องเดียว" ผลที่ตามมาของการข้ามฝั่งคือทรัพย์สินทางปัญญาอาจถูกใช้โดยแฟรนไชส์มากกว่าหนึ่งแฟรนไชส์ ยกตัวอย่าง ภาพยนตร์เรื่อง "แบทแมน ปะทะ ซูเปอร์แมน แสงอรุณแห่งยุติธรรม" ไม่เพียงแค่อยู่ในแฟรนไชส์ "แบทแมน" และ "ซูเปอร์แมน" เท่านั้น แต่อยู่ใน จักรวาลขยายดีซี ด้วย ซึ่งเป็น "จักรวาลร่วม" 
มีภาพยนตร์เพียงสิบชุดเท่านั้นที่สามารถทำเงินรวมในประเทศไทยได้เกิน 1 พันล้านบาท โดย จักรวาลภาพยนตร์มาร์เวล ถือเป็นภาพยนตร์ชุดที่ทำเงินรวมสูงสุดในประเทศไทย มีภาพยนตร์ในแฟรนไชส์ทำเงินเกิน 100 ล้านบาท มากถึงยี่สิบห้าเรื่อง แต่หากย้อนไป ภาพยนตร์ชุด โลกเวทมนตร์ เป็นแฟรนไชส์ชุดแรกที่สามารถทำเงินทะลุ 1 พันล้านบาท หลังจากที่ภาพยนตร์ชุด "แฮร์รี่ พอตเตอร์" เข้าฉายไปได้เจ็ดภาค ขณะที่ภาพยนตร์ชุด "อเวนเจอร์ส" และ "อวตาร" เป็นเพียงสองแฟรนไชส์ต่างประเทศที่ภาพยนตร์ทุกเรื่องทำเงินมากกว่า 100 ล้านบาท มีภาพยนตร์ไทยเพียงชุดเดียวที่ติดอันดับเข้ามา นั่นคือ ภาพยนตร์อิงประวัติศาสตร์ไทย โดย หม่อมเจ้าชาตรีเฉลิม ยุคล และยังไม่มีภาพยนตร์แอนิเมชันชุดใดสามารถทำเงินรวมในประเทศไทยติดยี่สิบอันดับแรกได้ 
<templatestyles src="Legend/styles.css" />  "ยังมีภาพยนตร์อย่างน้อยหนึ่งเรื่องในภาพยนตร์ชุดนั้นกำลังฉายอยู่ในโรงภาพยนตร์ ณ วันที่ "
<templatestyles src="Refbegin/styles.css" />
<templatestyles src="การอ้างอิง/styles.css"/>Sภาพยนตร์ชุดที่ดำเนินเรื่องอยู่ในจักรวาลเดียวกัน ซึ่งบางภาพยนตร์ก็มีภาพยนตร์ชุดเป็นของตัวเอง 
<templatestyles src="การอ้างอิง/styles.css"/>BWภาพยนตร์ "แบล็ค วิโดว์" เข้าฉายอย่างจำกัดโรง เพียง 5 วันก่อนเข้าฉายผ่านบริการสตรีมมิง เนื่องจากสถานการณ์การระบาดทั่วของโควิด-19 และปรากฏรายได้เฉพาะสุดสัปดาห์แรกที่เข้าฉายเท่านั้น 
<templatestyles src="การอ้างอิง/styles.css"/>TSSภาพยนตร์ "เดอะ ซุยไซด์ สควอด" เข้าฉายอย่างจำกัดโรง เพียง 16 วันก่อนเข้าฉายผ่านบริการสตรีมมิง เนื่องจากสถานการณ์การระบาดทั่วของโควิด-19 และปรากฏรายได้เฉพาะวันแรกที่เข้าฉายเท่านั้น 
<templatestyles src="การอ้างอิง/styles.css"/>JBภาพยนตร์ชุด "เจมส์ บอนด์" ฉบับที่นำแสดงโดยโรเจอร์ มัวร์, ฌอน คอนเนอรี, ทิโมธี ดาลตัน และจอร์จ ลาเซนบี ไม่ปรากฏข้อมูลรายได้ในประเทศไทย 
<templatestyles src="การอ้างอิง/styles.css"/>SWภาพยนตร์ชุด สตาร์ วอร์ส ไตรภาคเดิม ไม่ปรากฏข้อมูลรายได้ในประเทศไทย 
</onlyinclude>